CELEX: 62015TA0229
Language: sk
Date: 2017-11-16 00:00:00
Title: Vec T-229/15: Rozsudok Všeobecného súdu zo 16. novembra 2017 – European Dynamics Luxembourg a i./EBA („Verejné zákazky na služby — Verejné obstarávanie — Poskytnutie dočasných zamestnancov na informačné služby — Zamietnutie ponuky uchádzača — Povinnosť odôvodnenia — Zjavne nesprávne posúdenie“)

8.1.2018   
            
            
               SK
            
            
               Úradný vestník Európskej únie
            
            
               C 5/27
            
         Rozsudok Všeobecného súdu zo 16. novembra 2017 – European Dynamics Luxembourg a i./EBA
   (Vec T-229/15) (1)
   
   ((„Verejné zákazky na služby - Verejné obstarávanie - Poskytnutie dočasných zamestnancov na informačné služby - Zamietnutie ponuky uchádzača - Povinnosť odôvodnenia - Zjavne nesprávne posúdenie“))
   (2018/C 005/36)
   Jazyk konania: gréčtina
   
      Účastníci konania
   
   
      Žalobkyne: European Dynamics Luxembourg SA (Luxemburg, Luxembursko) Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Αtény, Grécko) a European Dynamics Belgium SA (Brusel, Belgicko) (v zastúpení: I. Ampazis, M. Sfyri, C.-N. Dede a D. Papadopoulou, neskôr M. Sfyri, C.-N. Dede a D. Papadopoulou, advokáti)
   
      Žalovaný: Európsky orgán pre bankovníctvo (EBA) (v zastúpení: J. Overett Somnier, J. Mifsud a S. Giordano, splnomocnení zástupcovia, za právnej pomoci H.-G. Kamann a A. Dritsa, advokáti)
   
      Predmet veci
   
   Na jednej strane návrh podaný na základe článku 263 ZFEÚ na zrušenie rozhodnutia EBA z 2. marca 2015, ktorým sa zamieta ponuka, ktorú predložili žalobkyne v odpovedi na výzvu na predloženie ponuky v užšom konaní EBA/2014/06/OPS/SER/RT, týkajúceho sa časti 1 s názvom „Poskytnutie dočasných zamestnancov: dočasní zamestnanci v oblasti informatiky“ a na druhej strane návrh podaný na základe článku 268 ZFEÚ na náhradu škody, ktorú žalobkyne údajne utrpeli po tomto rozhodnutí z dôvodu straty možnosti uzavrieť rámcovú dohodu v rámci predmetného verejného obstarávania vo výške 300 000 eur spolu s úrokmi
   
      Výrok rozsudku
   
   
               1.
            
            
               Žaloba sa zamieta.
            
         
               2.
            
            
               European Dynamics Luxembourg SA, Evropaïki Dynamiki – Proigmena Systimata Tilepikoinonion Pliroforikis kai Tilematikis AE a European Dynamics Belgium SA sú povinné nahradiť trovy konania.
            
         
      (1)  Ú. v. EÚ C 262, 10.8.2015.